《送俞伯谟宣德赴辟成都》
宋代·释道潜

我生落拓如虚舟，万里江湖随演漾。君今禄仕亦我同，南北悠悠无定向。

故乡回首海东头，兄弟十年官塞上。才高质美众所奇，杞梓豫章非冗长。

辟书交飞上庙堂，肯使须臾事闲旷。秦山峥嵘堑戎虏，自古征人愁怅望。

剑门栈阁天下危，去马来车魂欲丧。羡君年少勇攀跻，足蹑青冥身益壮。

旧游陈迹想依然，感物怀亲情独怆。

作者简介：释道潜，本名昙潜，号参寥子，赐号妙总大师。俗姓王，钱塘（今浙江杭州）人（《续骫骳说》）。一说姓何，于潜（今浙江临安西南）人（《咸淳临安志》卷七○）。幼即出家为僧，能文章，尤喜为诗。与苏轼、秦观友善，常有倡和。哲宗绍圣间，苏轼贬海南，道潜亦因诗获罪，责令还俗。徽宗建中靖国元年（一一○一），曾肇为之辩解，复为僧。崇宁末归老江湖。其徒法颖编有《参寥子诗集》十二卷，行于世。